Eesti paekivi  esmapilgul hall ja ilmetu, on tegelikult väga mitmevärviline ja mitmesordiline  helevalgest karmiinpunaseni, vetik-rohelisest ðokolaadpruunini. Tamsalu rõngaspaas erineb oluliselt Inju kollasest kivist, viimane Kaugatuma sõrmuspaest ning Lasnamäe kivi omakorda Soeginina sibulpaest. Kas ka kõigil mittehallidel kividel on õigus olla meie rahvuskivi? Kivi sees on loomakesed: peajalgsed molluskid ning sammalloomad brüozoad, korallid ja karbid ning mudaloom, kelle singerdustest on kivisse jäänud käigud. Kui paas on rahvuskivi, siis on nemad järelikult natuke ka meie rahvusloomad !